Սառա Պիկելլի

Սառա Պիկելլի (սիրողական թարգմանություններում հայտնի է որպես Պիչելլի, ), կոմիքսների իտալացի նկարիչ, ով առավել հայտնի է «Ultimate Spider-Man» կոմիքս շարքի Մայլզ Մորալեսի կերպարի առաջին նկարազարդումներով։ Անիմացիայի արտիստի իր պրոֆեսիոնալ կարիերան սկսելուց անմիջապես հետո Սառա Պիկելլին ծանոթացել է կոմիքսների ինդուստրիային։ Կարճ ժամանակահատված աշխատել է IDW Publishign հրատարակչությունում, որից հետո 2008 թվականին Marvel Comics ընկերության կողմից ընտրվել է միջազգային տաղանդավոր նկարիչների որոնման արդյունքներով։ Ընկերության որոշ կոմիքսների վրա աշխատելուց հետո, ինչպիսիք են «Նամորան» և ուրիշներ, Սառան նշանակվել է Ultimate Comics: Spider-Man երկրորդ հատորի գլխավոր նկարիչ, որի պրեմիերան կայացել է 2011 թվականի սեպտեմբերին։ Նույն թվականին Սառա Պիկելին արժանանացել է Eagle Award մրցանակի, «լավագույն նոր նկարիչ» անվանակարգում։

Մասնագիտական գործունեություն 
Սառա Պիկելին ծնվել է Իտալիայի Պորտո Սանտ Էլպիդիո քաղաքում:Պրոֆեսիոնալ կարիերան սկսել է որպես կադրավորող նկարիչ, մուլտիպլիկատոր նկարիչ և կերպարների դիզայներ։ «Դա ինձ համար չէր», - այսպես է Սառան նկարագրում իր աշխատանքը։ «Ես մեխանիզմի մեջ ինձ զգում էի ինչպես փոքրիկ պտուտակ»։ Սկսել է աշխատել կոմիքսների ինդուստրիայում նկարիչ Դեյվիդ Մեսինայի հետ ծանոթանալուց հետո։ Մինչ այդ նա շատ է հետաքրքրվել կոմիքսներով և նախընտրել է անիմացիոն ֆիլմերն ու անիմացիաները։ Մակետների մշակման հարցում Սառան օգնել է Դեվիդին և աշխատել է այնպիսի հայտնի կոմիքսների վրա, ինչպիսիք են Star Trek IDW Publishing-ը, այդ թվում` «Star Trek: Հետադարձ հաշիվ»-ը և Star Trek: Ներոն»-ը։ 2008 թվականին Սառա Պիկելին իր աշխատանքները ներկայացրել է Marvel-ի (Chesterquest international talent search) միջազգային տաղանդների մրցույթին և դարձել է եզրափակիչ փուլ անցած մասնակիցներից մեկը, որոնց ներկայացնում էր Marvel Comics-ի խմբագիր Ս. Սեբուլսկին։ Այսպես սկսվել է նրա աշխատանքը հայտնի ընկերությունում։ Ներկայումս Սառան նկարազարդման աշխատանքներ է կատարում Marvel-ի համար Հռոմում։

2008 թվականին Marvel Comics-ում Սառայի առաջին աշխատանքը դարձավ «NYX: No Way Home» սահմանափակ թվով կոմիքսների շարքը, որին հաջորդեց 2009 թվականին գրող Քեթրին Իմոնենի համագործակցությամբ ստեղծված «Փախստականներ»-ն էր։ Նրանց համագործակցությունը շարունակվում է «Իքս մարդիկ։ Պիկսին պատասխան հարված է հասցնում» կոմիքսների սահմանափակ շարքով, որը լույս է տեսնում 2009 թվականի դեկտեմբերին։ Կոմիքսը պատմում է «Իքս մարդիկ» շարքի հերոսներից մեկի Պիկսինի մասին։ Սառա Պիկելին կատարում է «I Am An Avenger» (2010 թվականի մայիս - 2011 թվականի մարտ) կոմիքսների շարքի նկարազարդումները, այնուհետև նա միանում է «Ultimate Comics: Spider-Man»-ի վրա աշխատող թիմին սկսած թիվ 15 թողարկումից ( Հոկտեմբեր 2010)։ Շարքի վերջին թողարկումն ավարտելուց հետո Սառան միացավ Ultimate Fallout Limited Edition-ի (2011) սահմանափակ շարքին, առաջինը նկարազարդելով Մայլզ Մորալեսին Սարդ-մարդու կերպարում,Ultimate Marvel տիեզերքում։ Սառա Պիկելին դարձավ 2011 թվականի սեպտեմբերին վերահրատարակված «Ultimate Comics: Spider-Man» շարքի նկարազարդողը, որտեղ գլխավոր հերոսի դերում հանդես էր եկել Մայլես Մորալեսը։ 

2018 թվականի օգոստոսին Սառա Պիկելլին և գրող Դեն Սլոտտը գործարկեցին «Ֆանտաստիկ քառյակի» նոր շարքը։

Տեխնիկա և նյութեր 
Սառան օգտագործում է Cintiq 12wx գծանկարչական պլանշետը։ Ultimate Comics: Spider-Man-ի նկարազարդման ժամանակ Սառան օգտագործում է սկրինտոնի տեխնիկան, կոմիքսին «ավելի փոփ-արթ »տեսք հաղորդելու նպատակով` հավատալով, որ նման մոտեցումը ավելի տեղին կլինի տվյալ դրվագի համար։

Ստեղծելով կերպարների արտաքին տեսքը՝ Սառա Պիկելլին հատուկ ուշադրություն է դարձնում հերոսների անհատականությանը, ներառյալ նրանց կյանքի նախապատմությունները, որոնք ազդել են նրանց կողմնորոշման վրա, ինչպես նաև այդ կերպարներին բնորոշ հատուկ առանձնահատկություններին ՝ նրանց հագուստին, ժեստերին լեզվին և ռեպլիկաներին։ Հենց այս սկզբունքներն էլ օգտագործվել են Մայլս Մորալեսի կերպարի ստեղծման ժամանակ։

Հասարակական արձագանք 
2011 թվականին Սառա Պիկելին արժանացավ Eagle Award մրցանակի՝ «Լավագույն նոր նկարիչ» անվանակարգում։ Մյուս հաղթողների թվում էին Ռաֆայել Ալբուկերկեն, Ֆիոնա Ստեպլզը, Շոն Մյորֆին և Բրայան Լի Օ'Մելլին։ Marvel Comics-ի գլխավոր խմբագիր Մարկ Փանիկշիան այսպես է նկարագրել Սառայի աշխատանքները` «Ամեն անգամ, երբ հանդիպում եմ Սառայի նոր էջերին, ես նրա մեջ տեսնում եմ ավելի լուրջ նկարչի։ Հիմա էլ նրա աշխատանքներն անկրկնելի են, և ես չեմ պատկերացնում, թե ապագայում ինչ կարելի է սպասել Սառայից»։ Marvel Comics-ի խմբագիր Թոմ Բրեվուտը նրան անվանեց «իսկական առաջընթաց», ինչպես նաև «տաղանդ, որին վիճակված էր վառվել որպես ուղենիշ աստղ»։ ComicsAlliance-ի Դեյվիդ Բրազերսը հիացած էին նրա բծախնդիր կերպարով և ասում էր, որ, մասնավորապես, իրեն դուր է գալիս Սառայի մազեր նկարելը, դեմքի արտահայտությունները և կերպարի լեզուն` «Առաջինն ու երկրորդը մեծապես ազդում էին նրա կոմիքսների մթնոլորտի վրա, իսկ երրորդը բարձրացնում էր պատումների վարքագծի բոլորովին այլ մակարդակ»։ IGN-ի մեկնաբան Ջեսի Շեդինը Սառայի «Ultimate Fallout» նկարների շարքը անվանել է «բավական աշխույժ, կինեմատոգրաֆիկ և բավականաչափ վառ, որ առանձնացնում էր նրա նկարները «Ultimate Fallout»-ի մյուս նկարիչների նկարազարդումներից։

Անձնական կյանք 
Սառա Պիկելլին բնակվում է Հռոմում։

Ծանոթագրություններ

Արտաքին հղումներ 
 Sara Pichelli at the Unofficial Handbook of Marvel Comics Creators

Կին նկարիչ-մուլտիպլիկատորներ
Marvel Comics
Իտալացի նկարիչներ
Կոմիքսների նկարիչներ